MODEL DE DISTRIBUCIÓ I NORMATIVA D'ADQUISICIONS DE FONS BIBLIOGRÀFICS AMB CÀRREC AL PRESSUPOST DE LA BIBLIOTECA UNIVERSITÀRIA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4251)
  + [Valencià](/va/acuerdo/4251)






Selector de idioma

Leer

* [Español](/es/acuerdo/4251)
* [Valencià](/va/acuerdo/4251)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





MODEL DE DISTRIBUCIÓ I NORMATIVA D'ADQUISICIONS DE FONS BIBLIOGRÀFICS AMB CÀRREC AL PRESSUPOST DE LA BIBLIOTECA UNIVERSITÀRIA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
==================================================================================================================================================================================================================

Secretaria General

Butlletí Oficial Universitat d'Alacant





MODEL DE DISTRIBUCIÓ I NORMATIVA D'ADQUISICIONS DE FONS BIBLIOGRÀFICS AMB CÀRREC AL PRESSUPOST DE LA BIBLIOTECA UNIVERSITÀRIA DE LA UNIVERSITAT D'ALACANT

Data d'aprovació
:   29/06/2017

Data de publicació
:   30/06/2017

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=4251.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4251)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4251)
  + [Compartir acuerdo en 

    X](https://twitter.com/intent/tweet?via=UA_Universidad&text=MODEL DE DISTRIBUCIÓ I NORMATIVA D'ADQUISICIONS DE FONS BIBLIOGRÀFICS AMB CÀRREC AL PRESSUPOST DE LA BIBLIOTECA UNIVERSITÀRIA DE LA UNIVERSITAT D'ALACANT&url=https://www.boua.ua.es/va/acuerdo/4251)

**Títol:** MODEL DE DISTRIBUCIÓ I NORMATIVA D'ADQUISICIONS DE FONS BIBLIOGRÀFICS AMB CÀRREC AL PRESSUPOST DE LA BIBLIOTECA UNIVERSITÀRIA DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 29 de juny de 2017

MODEL DE DISTRIBUCIÓ I NORMATIVA D’ADQUISICIONS DE FONS BIBLIOGRÀFICS AMB CÀRREC AL PRESSUPOST DE LA BIBLIOTECA UNIVERSITÀRIA DE LA UNIVERSITAT D’ALACANT

PREÀMBUL

La Universitat d’Alacant destina un apartat del seu pressupost a les adquisicions de fons bibliogràfics i documentals per part de la Biblioteca Universitària.

Aquestes adquisicions es fan principalment atenent a les recomanacions realitzades pels departaments i les àrees de coneixement de la Universitat d’Alacant. Per això, cal desplegar aquest model que explicite els criteris de distribució del pressupost esmentat i, si escau, algunes normes que possibiliten la coordinació de les adquisicions i l’aprofitament òptim dels recursos.

De la mateixa manera, tant els criteris de distribució com la normativa tenen com a objecte últim facilitar a tots els departaments informació àgil sobre els seus fons i les adquisicions que s’hagen fet amb càrrec a aquest pressupost i, per tant, sobre els fons adquirits amb càrrec a qualsevol altra font.

El pressupost d’adquisicions de la Biblioteca Universitària queda repartit de la manera següent: recursos electrònics, publicacions periòdiques i fons bibliogràfics.

L’objecte d’aquesta normativa és regular la distribució del pressupost de la Biblioteca Universitària per als fons bibliogràfics.

Article 1. Del pressupost de la Biblioteca Universitària

S’entén que el pressupost destinat a fons bibliogràfics ha de cobrir les necessitats essencials de les biblioteques dels centres, ja que constitueixen una unitat funcional del model bibliotecari de la Universitat d’Alacant.

A aquest efecte, el pressupost adjudicat a aquesta partida serà dividit en tres apartats: pressupost de la Biblioteca Universitària, bibliografia docent recomanada i bibliografia de docència i investigació.

Article 2. Del pressupost de les biblioteques de Centre.

De la partida pressupostària global destinada a l’adquisició de fons bibliogràfics, la Biblioteca Universitària se’n reservarà un 25%, que estarà destinat als apartats següents:

2.1. Grans enciclopèdies i obres de referència.

2.2. Desiderates. S’atendran les peticions de compra de bibliografia segons els criteris següents:

* Les peticions fetes pel professorat es remetran prèviament al departament a què pertanguen amb l’objecte de recomanar-ne l’adquisició amb càrrec a la seua assignació pressupostària.
* Les sol·licituds del PAS i l’alumnat seran valorades per les biblioteques de centre, les quals, si escau, informaran els departaments sobre la conveniència de l’adquisició.

2.3. Substitució de volums deteriorats o perduts.

2.4. Bibliografia professional.

2.5. Compres puntuals d’obres més reservades.

Aquest pressupost serà distribuït entre les diferents biblioteques de centre, d’acord amb els criteris que establisquen la Direcció i la Comissió Tècnica de la Biblioteca Universitària.

Article 3. De la bibliografia docent recomanada.

Un altre 35% del pressupost estarà destinat a l’adquisició dels fons destinats a l’ús de l’alumnat en la labor d’aprenentatge. Aquest pressupost serà repartit per departaments atenent al paràmetre de càrrega docent.

3.1. La distribució posterior queda a la decisió interna del mateix departament. Ara bé, es recomana des de la Biblioteca Universitària l’atenció a les àrees de coneixement i, si escau, a les assignatures específicament, atès que alguns departaments imparteixen la seua docència en diversos centres.

3.2. Ha d’entendre’s que aquesta bibliografia és d’ús estricte per a la docència destinada a l’alumnat (vegeu Normativa d’ús dels fons bibliogràfics 4). Les obres recomanades que entenga el departament que han d’estar en poder de les persones responsables de les assignatures seran computades en el pressupost de bibliografia de docència i investigació.

3.3. Quan escaiga, la Biblioteca Universitària sol·licitarà la remissió de la bibliografia recomanada. La biblioteca de centre emetrà un informe raonat en què es farà constar el següent: (i) obres que ja es troben en els fons de les biblioteques; (ii) recomanació d’adquisició, amb indicació del nombre d’exemplars.

3.4. Transcorreguda una setmana des de l’emissió de l’informe esmentat, la Unitat d’Adquisicions i Gestió de la Col·lecció iniciarà les gestions de compra dels fons, llevat que els i les representants en la Comissió d’Usuaris i Usuàries eleven una rectificació.

3.5. Si es detecta que el nombre d’exemplars sol·licitats és insuficient per a atendre la demanda o si es rep per mitjà d’una desiderata alguna petició de bibliografia recomanada, la biblioteca de centre podrà adquirir-la amb càrrec al pressupost del departament, amb la consulta prèvia al personal coordinador d’aquest.

Article 4. De la bibliografia de docència i investigació.

El 40% restant del pressupost es destina a l’adquisició de fons bibliogràfics que tenen el PDI com a destinatari. Aquest pressupost serà repartit per departaments atenent al paràmetre de professorat i investigació.

La distribució posterior queda a la decisió interna del mateix departament. Ara bé, es recomana des de la Biblioteca Universitària l’atenció a les àrees de coneixement i, si escau, al professorat, atès que alguns departaments engloben àrees i professorat adscrits a diversos centres.

Article 5. De la gestió del pressupost.

La gestió de les adquisicions, assessorada i recomanada pels departaments i els centres, a través dels i les representants d’aquests en la Comissió d’Usuaris i Usuàries, serà a càrrec de la Unitat d’Adquisicions i Gestió de la Col·lecció de la Biblioteca Universitària.

Les adquisicions fetes amb càrrec a altres fonts pressupostàries (fons propis dels departaments o projectes d’investigació) podran ser gestionades per aquest servei o pels mateixos departaments. En aquest últim supòsit, les factures han de tenir el vistiplau de la Biblioteca Universitària.

Article 6. De la distribució del pressupost d’adquisicions de la Biblioteca Universitària.

Els fons relatius als articles 3. De la bibliografia docent recomanada i 4 De la bibliografia de docència i investigació es repartiran per departaments, com a unitats responsables de la docència i la investigació de la Universitat d’Alacant, per mitjà del polinomi establit per al repartiment del pressupost entre els departaments per la Universitat.

6.1. De les tres variables que s’hi estableixen, Càrrega docent, Professorat i Investigació, s’aplicarà l’índex corresponent a cada apartat.

6.2. Bibliografia docent recomanada es repartirà per mitjà de la variable de càrrega docent, sense que siga possible transferir fons des del pressupost destinat a aquesta finalitat a altres capítols excepte al tancament d’un exercici i una vegada comprovada la cobertura satisfactòria de les necessitats de bibliografia docent recomanada.

6.3. Bibliografia de docència i investigació es repartirà per mitjà de les variables de professorat i investigació, a les quals es destinarà respectivament un 20% del total.

6.4. Amb anterioritat a l’aplicació de la fórmula es reservarà la quantitat econòmica necessària, la suma inicial de la qual s’establirà en la Comissió Central d’Usuaris i Usuàries de la Biblioteca Universitària, per a cobrir les necessitats d’un fons documental bàsic per a nous serveis, noves titulacions, noves àrees de coneixement i eventuals canvis en els plans d’estudi. Aquest pressupost s’afegirà a l’assignació de la biblioteca de centre corresponent.

Article 7. Revisió de la normativa .

Els percentatges de repartiment i el procediment d’adquisicions seran revisats anualment en les comissions d’usuaris i usuàries.

Disposició derogatòria única. Derogació de normatives anteriors.

La present Normativa deroga quantes disposicions d'igual o inferior rang s'oposen o contravinguen el que es disposa en aquesta Normativa .

Disposició final única. Entrada en vigor.

Aquesta Normativa entrarà en vigor l'endemà de la seua publicació en el Butlletí Oficial de la Universitat d'Alacant.

Annex I.

BAREM DE BIBLIOGRAFIA RECOMANADA.

La biblioteca treballa sobre uns barems de nombres d’exemplars a adquirir que poden servir d’orientació; es distingeix entre:

a) bibliografia bàsica recomanada (manuals i obres que han de consultar tots els i les estudiants de l’assignatura):

Menys de 50 estudiants, 2 exemplars

Més de 50 estudiants, 3 a 4 exemplars

Més de 100 estudiants, 4 a 6 exemplars

Més de 300 estudiants, 5 a 8 exemplars

Més de 500 estudiants, 6 a 10 exemplars

Més de 700 estudiants, 7 a 12 exemplars

800 estudiants, 12 exemplars

b) bibliografia complementària (obres que poden consultar un percentatge dels estudiants de l’assignatura): el nombre d’exemplars dependrà de l’estimació d’utilització que faça el professor o professora de l’assignatura.





[Carretera Sant Vicent del Raspeig s/n  
03338 Sant Vicent del Raspeig - Alacant  
 Tel. 80 989 9591 - Fax 78 764 6253](https://www.google.es/maps/@65.153319,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12120&trk=tyah&trkInfo=tarId%9I3965760239737%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)